Camilla Collett

Jacobine Camilla Collett, Jacobine Camilla Wergeland jaiotza-izenez (Kristiansand, Norvegia, 1813ko urtarrilaren 23a - Christiania, egun Oslo, 1895eko martxoaren 6a) norvegiar eleberrigile feminista izan zen.

 Biografia 

Henrik Wergeland poetaren arreba zen, hala ere, anaiaren aurkaria zen Johan Welhavenez maitemindu zen. Erantzunik gabe geratu zen maitasun hori dago Colletten lehen eleberriaren oinarrian: Amtmandens Døttre (1854-1855, Alkatearen alabak). Adore handiz idatziriko lana da, emakumearen askatasun eta zoriontasunerako eskubidearen aldekoa; aro berri baten hasiera ekarri zuen Norvegiako etikaren historian.

Feminismoaren aldeko ideiak azaltzen ditu lan guztietan: Gau luzeetan (1861) eta Azken Orriak (1868-1873), oroitzapenak biltzen dituen liburuak; eta Emakume mutuen aldean (1877) eta Joeraren kontra (1879-1885), emakumeen eskubideen aldeko idazkiak besteak beste.

Colletten obrak eragin handia izan zuen Ibsenengan.

 Erreferentziak 

Kategoria:Norvegiako eleberrigileak
Kategoria:Emakume eleberrigileak
Kategoria:Norvegiako saiakeragileak
Kategoria:Emakume saiakeragileak
Kategoria:Idazle feministak
Kategoria:Norvegiako feministak
Kategoria:Norvegierazko idazleak
Kategoria:XIX. mendeko emakume idazleak
Kategoria:Oslon hildakoak